lipu tenpo 


nanpa akesi 


o kama pona lon 
lipu tenpo nanpa 
akesi! ni li lipu 
tenpo nanpa wan. 
o lukin e nimi 
lon poka pi toki ni. 
sina ken lukin e 
ona lon lipu ni. mi 
wile e ni: lipu tenpo 
li pona tawa sina! 


-jan Sonatan 


u 


jo 
J 
kulupu 

lipu tenpo o kama pona 

toki pona 

tenpo pini pi toki pona 

nimi pi pu ala 

luka pona li seme? 

nimi “tonsi” li pona a! 

mi la, nimi “kute” li nasa lili 
toki ante 

toki sama pi toki pona 

sona 

Wi-Pi (Wi-Fi) 

kulupu soko pi noka kasi 

sike mama waso en telo mama 
soweli li pona ala tan seme? 
pilin 

mi la, musi Amanka li pona mute 
musi 

akesi seli ike 

kijetesantakalu o 

seme li mi? 

waso 

musi linja 

sona nimi pi pu ala 


nimi pi jan pali ale 


lipu tenpo o kama pona! 
tan jan Telakoman 


toki pona li seme? toki pona li nasin 
toki suli anu toki lili suwi taso? mi mute 
li sona e ni: toki pona li ijo suli li nasin 
pona. taso jan mute li sona ala e ni. 


tenpo pini lili la mi mute li toki e ni: ku- 
lupu ISO li pana ala e nimi lili ilo tawa 
toki pona tan seme? kulupu ISO la toki 
pona li toki suli ala tan seme? jan mute 
li kepeken toki pona. taso lipu anu sitel- 
en tawa anu ijo sama ni la ijo pi nanpa 
lili li lon toki pona. 


ni la mi mute li toki e ni: mi o pali e lipu 
tenpo! lipu tenpo li seme? lipu tenpo li 
lipu sama ni: kulupu pi jan sitelen li pali 
e lipu sin lon tenpo mute. lipu sin ale pi 
lipu tenpo li jo e nimi sama, taso lipu sin 
ale li jo e nanpa ante. lipu tenpo pi sona 
sin li ken pana e lipu sin lon tenpo suno 
ale. lipu tenpo pi nasin ante li ken pana 
e lipu sin lon tenpo mun ale anu tenpo 
sike suno ale. 


lipu tenpo li ken pona mute tawa toki 
ponal jan pi toki pona li pali e lipu ten- 
po la ken la kulupu ISO li lukin e ni li 
toki e ni: toki pona li nasin toki suli! taso 
nimi lili ilo pi kulupu ISO li suli ala. lipu 
tenpo li ken pana e ijo ante pona tawa 
toki pona. 


jan wan li taso la ona li ken pana e lipu. 
taso ona li ken ala pali e lipu mute. ante 
la lipu ona li ken weka. lipu ona li awen 
la jan ante li ken weka e sona ona. 


taso lipu tenpo la jan pona mute pi toki 
pona li kama kulupu sitelen. jan ale lon 
kulupu sitelen li kepeken e wawa ona 
tawa ijo sama. jan ale li kepeken e sona 
pona li kepeken e tenpo wile tawa ni: 
ona li pana e ijo pini pi pona mute. 


lipu wan pi lipu nanpa li awen lon tenpo 
suli. jan mute li lukin e ona li kama sona 
e ijo tan ona lon tenpo suli. 


ni li lipu tenpo nanpa wan lon toki pona. 
taso mi mute li toki ala e ni: mi mute 
taso li ken pali e lipu tenpo. sina o pali e 
lipu tenpo ante! seme li suli tawa sina? 
seme pi pali sina li mute a? moku pona 
anu nasin pilin anu sitelen musi li pona 
tawa sina, anu seme? o pali e lipu tenpo 
tawa ona! 


lipu tenpo sina la sina ken pali e lipu sin 
lon tenpo suno ale anu sike suno ale. ni 
li suli ala. ken la lipu sina li lili li jo e lipu 
lili pi nanpa lili taso. ale li pona. ijo suli li 
ni: o pana e ijo pona lon toki pona. sina 
pali e ni la o pana e ona tawa mi mute, 
o pana e ona tawa jan ale! 


tenpo pini pi toki pona 
tan jan Telakoman 


open la (2001) jan Sonja li pana e lipu 
tawa jan ale lon linluwi". lipu ni la ona li 
pana e sona pi toki sin. nimi pi toki sin 
ni li toki pona. 


tenpo kama ni la kulupu pi toki pona li 
kama lon. jan mute li kama sona e toki 
pona. jan Sonja en jan kulupu li toki e 
ijo mute pi toki pona. ona mute li pali e 
nimi sin li ante e nimi li pali e nasin toki 
sin tawa toki pona. ni li tenpo open pi 
toki pona. 


tenpo sike kama la jan Sonja li pana e 
lipu pu tawa ma ale. lipu ni la jan Son- 
ja li pana e nasin ona pi toki pona. jan 
mute li kepeken toki pona lon nasin 
ante lili. taso tenpo kama ni la jan li ken 
toki e ni: nasin toki mi li weka mute anu 
weka lili tan lipu pu. 


1 linluwi = kulupu pi ilo sona 


nimi pi pu ala 
tan jan Kapesi Pake 


toki pona li jo e nimi pu taso anu seme? 
jan pi pu taso la, ona li ken taso kepeken 
nimi pu. taso, jan mute li kepeken nimi 
pi pu ala. sina ken lukin e nimi mute pi 
pu ala. tenpo mute la, jan mute li ke- 
peken nimi ni. 


nanpa wan la, o lukin e nimi oko, e nimi 
namako, e nimi kin. lon pu la, nimi “oko” 
li sama nimi “lukin”, taso jan mute li ke- 
peken nimi “oko” sama nimi “sike lukin 
pi lawa jan.” kin la, lon pu la, nimi “na- 
mako” li sama nimi “sin”, taso jan mute li 
kepeken nimi namako sama ko pi pona 
moku. pini la, pu la, nimi “kin” li sama 
nimi “a”, taso jan mute li kepeken nimi 

“kin” sama nimi “wile sama” anu nimi 
“kon sama.” 


mi mute li ken lukin e nimi sin pi pu ala! 
tenpo sike pi open lawa Tana Ton (2017) 
la, jan Wesu/Sojapoja en jan Inwin li 
pali e nimi “lanpan”. tenpo sike sama la, 
jan Inwin li pali e nimi “linluwi”. tenpo 
sike tu pi lawa pi jan Ton (2018) la, kin 
la, jan Wesu/jan Sojapoja li pali e nimi 
jasima. nimi “lanpan” en nimi “jasima” 
li open lon lipu Pepu (Facebook). nimi 
“linluwi” li open lon ilo Siko (Discord). 
nimi “lanpan” li sama nimi “kama jo”, 
taso ona li wawa. nimi “linluwi” li sama 
kulupu pi ilo sona. nimi “jasima” li sama 
ilo pi lukin sama. jan pi pu taso li pilin 
ike tawa nimi ni, taso jan mute li pilin 
pona tawa nimi ni. 


luka pona li seme? 
tan jan Olipija 


mi kama tawa kulupu pi toki pona la, 
pu li toki e ni: “toki pona li jo e toki pona 
luka. sina ken toki e toki pona kepeken 
luka.” ni la, mi pilin pona tan ni: mi toki 
kepeken toki luka pi ma Juke. kin la, mi 
ken kute, taso kute mi li pona ala. toki 
mi la, mi jan pi kute meso’. 


taso mi lukin e toki luka pona pu la, mi 
pilin e ni: ijo tan ni li pona... taso ona 
li toki luka ike li toki luka ala. ona en 
toki pona li sama mute. nimi luka ona 
li nasa lukin li pilin nasa lon luka mi. ni li 
ike tan seme? 


toki uta en toki luka li ante. toki uta la, 
kalama ale li nasa. nimi wan la, jan li 
pali e kalama nasa mute li toki e nimi. 
jan li ken ante mute e kalama, li ken 
awen e kon la, ale li pona. taso toki luka 
li pali e nimi luka kepeken nasin. jan li 
lukin e nimi luka la, ona o sona e tan pi 
nimi luka ni. 


kin la, toki luka o jo e nasin toki ante. 
toki pona li kepeken e nasin ni: [nimi 
ijo] li [nimi pali] e [nimi ijo]. ni li nasa lili 
tawa luka tan ni: tenpo pini pi nimi pali 
la, jan luka o sona e ma luka pi nimi ijo. 
kin la, ona li nasa mute tan ni: nimi “li” 
en nimi “e” li ike tawa luka. nimi pi kon 
lili li ike tawa luka tan ni: nimi uta wan 
la, nimi luka wan li kepeken e wawa 
mute. 


kin la, toki luka li jo e luka ijo. luka ijo 
li seme? luka ijo li nimi ala. jan li pali e 
pali pi luka ijo la, luka li ken e ni: luka li 
ijo, li kepeken e ijo, li sitelen e ijo. 


1 meso = mute ala en lili ala 


kin la, jan Sonja li toki e ni tawa mi: “toki 
pona luka li toki luka ala. ona li musi 
taso.” 


uta li ken ala pali e ni. taso la, toki luka 
ale li jo e ni. 


ni la, toki pona luka li ike tawa mi. mi 
pali e toki luka sin e luka pona. 


luka pona li seme? wile mi la, luka pona 
li toki luka pi kulupu pi toki pona. ona 
en toki pona li toki ante. ona li jo e nimi 
ante, li jo e kepeken nimi ante, li nasin 
toki ante. taso ona tu li lon kulupu wan. 


kulupu lili pi luka pona li lon kulupu pi 
toki pona. jan pi kute meso en jan pi 
lawa ante pi toki uta ala en jan kute li 
lon. tenpo ni la, ona li lili taso. taso mi 
wile e ni: tenpo kama la ona li suli. sina 
wile la, o kama, o kama sona e luka 
pona! 


luka pona la, jan sin li kama la, mi toki 
e ni: “luka!” 


mi mama ona. taso ona li toki kulupu. 


yA 


nimi “tonsi” li pona a! 
tan jan Olipija 
tonsi li seme? tonsi la, kepeken tu li lon. 
kepeken nanpa wan la, tonsi li mije ala li 
meli ala. kepeken ante la, tonsi li ni: mije 
tawa meli anu meli tawa mije anu meli/ 
mije tawa tonsi. 


kulupu pi toki pona la, jan tonsi mute li 
lon. ona mute li pilin e ni: nimi “tonsi” li 
nimi pona a. ona li kepeken e nimi ni. 
jan mute li toki e ni: “mi jan tonsi” anu 
“mi tonsi meli” anu “mi jan mije tonsi” 
anu nasin mute ante. 


jan ante li toki e ni: “toki pona li toki lili. 
o suli ala e ona. mi wile ala e nimi tonsi.” 


taso sina weka e nimi “tonsi” la, jan ton- 
si li ken ala toki pona e kon ona. ona o 
toki e ni: “mi meli ala. mi mije ala. kon 
mi li ante” anu “mi meli. taso tenpo pini 
la, mi mije” anu toki suli ante. 


nasin ante ni li suli li pona ala. mi jan 
tonsi. mi wile toki e kon mi la, mi wile 
ala toki e toki suli ni. 


kulupu li pilin li toki e seme? 


mi pana e lipu tawa kulupu pi toki pona. 
lipu li toki e ni: “nimi “tonsi” la, pilin sina 
li seme?” jan pi kulupu ni li pana e pilin 
ona tawa mi. ona li lon ma pona pi toki 
pona, lon ilo Siko, lon ilo pi lipu sinpin, 
lon ilo Telekan, lon ilo Wesi. 


jan Wilo li toki e ni: “mi tonsi. lon la, kule 
mi li telo. lon la, lawa mi la, pilin mi la, 
nimi “tonsi” li pona mute.” kulupu Aponi 
li toki e ni: “mi tonsi. mi wile e nimi tawa 
mi. tu kon li ike. mute kon li pona.” jan 
tonsi mute li toki e toki sama. 


kin la, jan li wile ala pana e nimi ona 

tawa mi. ona li sitelen e ni: “toki pona li 
wile e nimi 'meli' anu 'mije' la toki pona 
li wile e nimi “tonsi” jan mute li toki e 
toki pi kon sama. kili Apu li toki e ni; pilin 
mi la nimi “tonsi” li suli. jan tonsi li ken 
kepeken li kepeken e ona tan ni: ona li 
mije ala li meli ala. jan Ewa (Eva) li toki e 
ni: “mi ale o kepeken e nimi tonsi”” (mi 
ante e toki ni tan toki Inli). 


jan Kaja li toki e ni: “nimi tonsi' li pona 
tawa mi. ona en nimi meli' en nimi 'mije' 
li suli sama. taso, tenpo lili la mi toki ke- 
peken nimi tu wan ni. tenpo mute la mi 
toki taso e nimi jan. 


ante lili la, jan Salin li toki e ni: “mi mije 
ala li meli ala, mi toki ala e nimi tonsi'. 
[taso] nasin mute li pona tawa mi. mi 
wile e ni: toki pona li pona tawa kulupu 
kule. mi wile pana e pilin pona tawa jan 
ante.” jan li pana ala e nimi ona tawa mi. 
ona li toki e ni: “mi kepeken ala ona. mi 
sona e ni: nimi ni li pona tawa jan mute. 
ona li kepeken ona, la ni li ike ala tawa 
mi. taso tawa mi la, ona li ike.” 


ante mute la, kulupu lili li toki e ni: “mi 
kama sona e toki pona tan ni: mi wile ala 
kama sona e nimi mute. o pali ala e nimi 
sin!”, “nimi pi pu ala anu tenpo pini li nimi 
ala tawa mi.” 


jan Sonja li mama pi toki pona. ona li toki 
e ni: “nimi tonsi li kama tan kulupu. mi 
pilin e ni: nimi tonsi li pona mute.” 


sitelen ni li toki e pilin mi e pilin kulupu. 
mi la, nimi “tonsi” li pona mute. jan nan- 
pa lili taso la, nimi “tonsi” li ike. taso jan 
mute la, ona li pona. 


toki pona li toki pona. ni la, o pona tawa 
jan tonsi. o pona tawa jan ale. 


mi la, nimi “kute” li nasa lili 
tan jan Olipija 


kon pi nimi “kute” li tu. jan li kute e kala- 
ma la, ona li sona e kalama. jan lili li kute 
e jan suli la, jan suli li lawa e jan lili. kon 
tu pi nimi wan li lili e nimi pi toki pona. 


taso, jan pi kute ala en jan pi kute 
meso'/pakala/lili la, ni li nasa lili. mi ken 
kute pona ala. ni la, jan li ken ala lawa e 
mi, anu seme? 


pilin mi la, nasa ni li ike mute ala li musi 
lili. taso ona li tan nasin pi jan kute. ten- 
po pini la, nasin pi jan kute li ike tawa 
jan pi kute ala, tawa jan pi kute meso. 


mi wile e seme? mi wile ala e ni: jan li 
weka ala e nimi “kute”. mi wile taso e ni: 


kute - lawa li lawa e jan kepeken toki 
uta anu toki sitelen la, jan o kute e ona. 
lukin - lawa li lawa e jan kepeken toki 
luka anu toki sitelen la, jan o lukin e ona. 


1 meso = mute ala en lili ala 

toki ante 


toki sama pi toki pona 
tan jan Kapesi Pake 


tenpo pini la, jan Sonja li pali € toki 
pona. jan mute la, toki pona li toki pi pi- 
lin pona mute. tan ni la, jan mute li sona 
e toki pona. taso jan mute kin li pali e 
toki sin tan toki pona. 


tan ni la, mi mute li jo e toki sama pi toki 
pona! toki pona la, toki sama li jo e ante 
mute. ona li jo e nimi sin mute anu nimi 
lili. kin la, ona li pali e linja nimi la, ona li 
kepeken nasin nasa ante. 


mi sona e toki sama mute. ken la, ona 
sin li lon. taso, mi sona ala e ni. mi wile 
alasa pana e sona pi toki sama pi toki 
pona tawa sina. mi wile toki e toki sama 
ante lon tenpo ante ali. 


toki sama pi nanpa wan li toki Pon Wen 
(Bon Wen). toki Pon Wen li tan jan 
Alepe. ona li pali e toki ni lon tenpo sike 
nanpa luka wan pi toki pona. toki Pon 
Wen li jo e nimi mute. sama toki pona 
la, nimi ali li lili li suli ala. 


Wi-pi (Wi-Fi) 


tan jan Tomisu 


jan ale li jo e ilo Wi-Pi. ona li pana e 
wawa kon lon tenpo ale. jan mute li 
wile kama sona e ni: wawa kon li ike 
tawa sijelo anu seme? sina wile sona 
e ni la o kama sona e ni: wawa kon li 
seme? 


wawa kon li kama taso ala tan ilo Wi- 
Pi. ona li kama tan ilo toki, tan ilo seli 
lon tomo moku, tan suno. ona mute li 
sama, li lon kon ale a! tan ni la mi ken 
lukin e ale. wawa kon pi wawa suli li 

toki Pon Wen li pali e nimi kepeken na- 
sin ni: nimi ali li wan taso. tan toki Inli la, 
nimi mi li sama nimi “1, me, my.” taso, 
nimi ni li sama nimi “ko” lon toki Pon 
Wen. kin lon toki Pon Wen la, nimi sina 
li sama nimi “mo”; nimi pona li sama 
nimi “bela”; nimi “tan” li sama nimi “te.” 
taso la, nimi “oko” li nimi sama. 


toki Pon Wen la, nimi pi jan mute li ante 
kin. nimi “mi mute” li sama nimi “kojo”; 
nimi “sina mute” li sama nimi “mojo”; 
nimi “ona mute” li sama nimi “lojo.” jan 
pi nanpa lili li sona e toki ni. ona li lon 
lipu taso. 


tenpo kama la, mi pana e sona pi toki 
sama ni: “toki pona epansa.” 


—J Ŝe = |. / 


sona 


ken pana e ike tawa sijelo. taso wawa 
kon pi wawa lili li ken ala. suno li pana e 
wawa kon lukin. ona li ike ala. taso suno 
li pana e wawa kon pi lukin ala. ona li tu 
li wawa kon laso sewi li wawa kon loje 
anpa. wawa laso sewi li ike tawa sijelo. 
wawa loje anpa li ike ala tan ni: ona li jo 
e wawa lili. 


wawa loje la, wawa kon pi ilo Wi-Pi li 
wawa lili. tan ni la, ona li ken ala pakala 
e sijelo sina. 


o pini ala e ilo Wi-Pi sina, o lape pona! 


kulupu soko pi 
noka kasi 
tan jan San 


sina lon poka pi kasi suli la sina toki 
lawa e seme? sijelo kasi li pona. taso, 
anpa ma la nasin suli li lon. 


kasi suli li jo e kulupu soko' lon anpa 
ona. kulupu ni la kasi suli li lon poka pi 
kasi pi weka mute. 


noka kasi mute la soko li lon. kasi li 
pana e moku tawa soko. soko li pana e 
moku e telo tawa kasi. taso, jan li kama 
sona e ni: kasi li kepeken kin e kulupu 
soko. 


kulupu li ken tawa e moku. kasi sin li 
kama la ona li ken ala lukin e suno 


1 soko = kili anpa 


sike mama waso en 
telo mama soweli li 


pona ala tan seme? 
tan jan Tanije 


tenpo ni la jan mute li kama lon nasin pi 
moku soweli ala. ona li wile ala pana e 
ike tawa soweli li wile ala moku e ona. 
jan pi nasin ni li pilin e ni: soweli li ijo 
ala. sama jan la soweli li jo e pilin li wile 
lon. jan sama li pilin e ni: telo mama 
soweli anu sike mama waso li ike ala 
tan ni: soweli anu waso li moli ala. 


taso ni li lon: jan li ike tawa soweli li ike 
tawa waso li moli e ona. sike mama 
waso la jan li moli e waso lili mije tan ni: 
ona li ken ala pana e sike. waso meli li 
lon poki kiwen lili li pana e sike. ni li ike 
tawa waso tan ni: ona li ken ala tawa 
pona li pana e sike mute. 


jan li kama e ni tawa soweli pi telo 
mama: soweli li jo mute e soweli lili. 
tan ni la ona li ken pana e telo mama. 


mute. ni la kasi suli li pana e moku tawa 
ona kepeken kulupu. 

kin la kasi li ken toki kepeken kulupu. 
pipi li moku e kasi la ona li ken pana e 
kon kepeken kulupu. kasi ante li kama 
jo e kon la ona li sona e ni: pipi ike li 
kama. 


taso, kasi li ken kepeken ike e kulupu. 
kasi wan li pali ala e moku. ona li kama 
jo e moku tan kasi ante kepeken kulupu. 
ante la kasi li pana e kon ike kepeken 
kulupu. kasi ante li pilin e kon ni la ona 
li wile ala kama suli. kasi ike taso li ken 
kama suli. 


sin la sina lon poka pi kasi suli la o toki 
lawa e ni: nasin suli li lon anpa pi noka 
mi. 


telo ni li tawa soweli lili ona. taso jan li 
wile e ona li weka e soweli lili tan sow- 
eli mama li pana e moku ante tawa ona. 
tan jan la soweli en waso li ken ala pali 
e ijo waso e ijo soweli li ken ala kulupu 
pona. ona li ken ala sona e olin mama 
e musi pi soweli ante. soweli en waso 
li ken ala pana e ijo moku la jan li moli 
e ona. 


tenpo pini la jan li pana e sama tawa jan 
ali. tenpo ni la jan li wile pana e sama 
tawa soweli ali. esun moku la sina ken 
ante lili e nasin sina la sina ken ante 
mute e lon soweli e lon waso. 


pilin 


mi la, musi Amanka li 
pona mute 
tan jan Olipija 


musi Amanka li seme? musi Amanka 
anu musi pi jan ike lon kulupu li ni: ku- 
lupu pi jan pona li lon, taso jan wan anu 
jan tu li jan ike. jan ike o moli e jan pona 
ale. jan pona o pali e pali ale ona anu o 
kama sona e ni: jan seme li jan ike? ni la, 
ona o weka e ona. 


jan li ken musi e musi ni lon ilo sona suli 
anu lon ilo sona luka. 


kulupu Inaso (“Innersloth”) li pali e ona 
lon tenpo pini mute. jan nanpa lili taso li 
musi e ona. tenpo sike pi jaki Kolona li 
kama la, jan mute o awen lon tomo ona 
o kulupu ala lon kulupu pi jan pona. ni 
la, kulupu pi ilo sona la, jan mute li wile 


okesi seli ike 
tan jan Alonola 


tenpo pini la, akesi seli li lon insa pi nena 
suli. ona li pana e seli ike. ona li utala e 
ma tomo. nimi pi ma tomo li “ma tomo 
pi waso pimeja”. jan utala pi tawa sow- 
eli li utala e akesi seli. taso tenpo ale la, 
akesi seli li pini pona. jan ale pi ma tomo 
ni li pilin monsuta'. jan ale li sona ala e 
ni: jan li wile pali e seme? jan lawa sewi 
kin li sona ala e ni. jan lili li lon. ona li pali 
e len. ona li jo e sitelen lawa nasa. ona li 
toki tawa jan lawa sewi e ni: 


Mi pana e soweli tawa akesi seli. 
tenpo kama la, akesi seli li moku 
e soweli ni. taso mi pana e ko 
pakala pimeja lon insa soweli. ko 
pakala pimeja li pakala li moku e 
akesi seli. 


1 pilin monsuta = pilin ike 


toki li wile musi. jan mute li musi e musi 
Amanka. 


musi ni li musi mute a. ona li pana e 
musi tawa jan mute. tenpo sike pi jaki 
Kolona li ike mute. mi ale li pilin ike. taso 
musi ni li pana e musi lili e pona lili tawa 
jan mute. ni li pona mute a tawa mi. 


musi 


jan lawa sewi li pilin e ni: sitelen lawa 
nasa ni li pona. jan lawa sewi li toki e ni: 


ni li pona! mi mute li pali e ni! 
sina o pali e soweli ni! sina pini la, 
jan utala soweli li pana e soweli 
lon lupa lon nena pi akesi seli. 


jan lili li pali e ni. jan lili li pana e ko pi- 
meja ike lon insa soweli. jan utala sow- 
eli | pana e soweli ni tawa akesi seli. 
akesi seli li moku e soweli. akesi seli li 
pilin ike. akesi seli li wile moku e telo. 
nasin telo li lon poka pi akesi seli. ake- 
si li moku li moku li moku e ona. akesi 
li kama suli. ona li moku e telo mute. 
nasin tawa li jo ala e telo la, akesi seli li 
pakala. akesi seli li moli. jan ale li pilin 
pona. jan lili li kama jo e selo pi ake- 
si seli. ona li pali e len tan selo pi akesi 
seli. jan lawa sewi li pana e mani mute 
tawa jan lili tan ni: ona li moli e akesi 
seli. ona li pali e len pona tan selo pi 
akesi seli. 


tan jan Ke Tami 


kijelesanta kalu o! 


kijetesantakalu Sona o 
pana € Sona Sina. 


Sona mi 
li seme? 


kijetesanta kala li nasa. 


seme li mi? 


tan jan Alonola 
mi lili. mi suli. 
Mi tan pi lon sina. 
jan li lanpan' e mi. 
jan li jo e mi. 
taso mi awen lon ma wan. 
mi ken e ni: 
mi pona tawa sina. 
mi ike tawa sina. 
seme li mi? 


1lanpan = kama jo kepeken wawa mute 


waso 
tan jan Tanije 
mi pana e moku tawa waso 
ona li lon kasi taso 
waso li kalama musi mute 
mi pilin pona li kute 
10 


musi linja 
tan jan Telakoman 


1 


sina lukin e lipu lon sitelen Lasina la linja toki li open lon poka pilin 
sina. taso sitelen ni la linja toki li open lon poka pi pilin ala sina. N A 


sina la, ijo li pona la, ona li seme? 5 


toki pona en toki Epelanto li toki pi nasin ni 


soweli suwi pi tomo pi jan mute li jo e ni lon sinpin ona. 


N 


jan mute li toki e ni: jan ni li pali e ijo ale. 


jan li kepeken ilo moli la, ona li seme? | | | | 10 | | | 


N O U A W N 


ni li sama soweli. taso ona li ken tawa n 12 
lon kon li pana e sike mama. 


mute pi tenpo mun lon tenpo sike wan. 3] Ju 15 


jan Tana Ton li tan ma ni. 


10 lipu ni li lon nasin toki ni. 


1 nasin toki ni li sama toki pona. |_| 
taso ona li jo e nimi sin mute. 


12 jan pona li jan pi pona mute a la 
ona li ni tawa sina. sina uta e uta pi jan ni. 


13 soweli ni li jo e nimi nasa lon toki pona. 


14 mama pi toki pona 


15 ni li sama soweli. taso telo loje ona li lete. 


16 jan ale pi ma ni li lukin e sitelen la ona li kama 
sona e kon wan li toki e kalama ante. 


nimi pi pu ala 


linluwi kepeken ilo sona la, sina ken tawa lon “linluwi”. “linlu- 
wi” li kulupu pi ilo sona. linluwi li wan e jan pi ilo sona. 


ijo li pona ala li ike ala la, ona li “meso”. ijo li suli ala li 
lili ala la, ona li meso. “meso” li lon insa pi ken tu. 


meso 


“soko” li kili anu kasi. “soko” li kasi jelo laso ala. “soko” 
wile ala e suno. “soko” li moku e kasi ante. kili pi 
“soko” li jo e palisa li jo e lawa. 


soko 


“monsuta” li ijo pi nasin ni: ona li moli li moku li pakala 
li ike li jaki. “Monsuta” li wile moku e jan la, jan li pilin 
“monsuta” jan li pilin “monsuta” la, jan li pilin ike. 


monsuta 


lanpan “lanpan” li ni: kama jo kepeken wawa. jan nanpa wan 
li lanpan e ijo pi jan nanpa tu la, ni li ike tawa jan nan- 
pa tu. 

jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Kapesi Pake 
jan Olipija 

jan San 

jan Tanije 

jan Telakoman 
jan Tomisu 


jan akesi seli 
jan Aki 

jan Alonola 
jan Sali 

jan Ke Tami 
jan Tenten 
jan Simo 


jan Keseke 
jan Sonatan 


jan Alonola 
jan Kini 
jan Sewa 
jan Simo 


jan Peja 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (“Discord”). 

FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book by Sonja Lang. There are also many free 
courses online. Furthermore, there are YouTube videos and Menrrise courses. 
A very popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 
our website: 

m || 


liputenpo.org 


If you want to join us, that's great! 


